Puingne
affute : ch'nom puin•ne in picard, ch'est uzè pour 2 abes = 1) Viburnum lantana   2) cornus sanguinea  

Ech Puingne ch'est un abret d' 4 à 5 mètes in hauteu.

 variantes picartes = puengne, puaine, puin•ne, puhin•nhe, püinnye, pẅèn, pẅẽn, pẅèny 
 nom latin = Viburnum lantana,
 in franchoés =  l' Viorne lantane , lantane, Viorne mancienne, mancienne o cochène, viorne flexible, .

Ch'est un abe à feules caduques.

Chés fruits ch'est des baies ovales rouches pis noéres à maturitè.

Ch'est ène plante des sols aveuc dech mérlon.

Chés jonnes brankes et pi chés poussages, aveuc ène couleur marron clair, a sont soupes pi a sont uzèes pèr chés mannetchiniers pour foaire des loyens dins chés mannes. 
Avant l' Sgonde Djerre Mondiale , chés tiges flécsibes servoaitte à foaire des loyens pour chés fagots pi ech chaume des toétures.

Notes  
 Ch' nom puhin•nhe o puin•ne in picard, ch'est étou pour ch' puègne blanke (cornus sanguinea)  (in frinsé : cornouiller sanguin - Cornus sanguinea L., 1753) o bos puant, bos punais, cornouiller fumelle, olivier d' Neurmindie, sandjin , sandjine).

Référinches 

 R. Fitter, A. Fitter, M. Blamey, Guide des fleurs sauvages, Delachaux et Niestlé, Paris (1 éd. 1976),  352 p.  , 7 éd. (2011)
 François Beauvy , Dictionnaire picard des parlers et traditions du Beauvaisis, p. 243. , Édicions Éklitra (1990) 

Flore Abe